text: Ballade ved fodboldkamp
  29 november 2013 kl. 09.36
  113 anholdt tyske og belgiske fodboldfans blev efter de havde lavet ballade løsladt fra politigården i Esbjerg ved midnat.
  De blev eskorteret til grænsen af politiets patruljer.
  Flere hundrede fans fra ind- og udland befandt sig inden kampen mellem Esbjerg og Standard Liege på forskellige værtshuse i Esbjergs indre by.
  En gruppering af udenlandske fans forsøgte i Skolegade at komme i klammeri med andre grupperinger.
  - Da gruppen nåede Kronprinsensgade, forsøgte de at løbe stormløb mod politiet. De bombarderede betjentene med kanonslag, flasker og metalgenstande, skriver Syd- og Sønderjyllands Politi i en pressemeddelelse.
  Politiet lavede præventive anholdelser af 113 udenlandske fodboldfans, som altså ikke kom ind og se den kamp, de havde kørt mere end 1.000 km. efter.
  